# 1556.

*Ovo je članak o godini 1556.*

|  |  |
| --- | --- |
| Milenijum:
 | 2. milenijum
 |
| Vjekovi:
 | 15. vijek – **16. vijek** – 17. vijek
 |
| Decenija:
 |  1520-e  1530-e  1540-e  – 1550-e –  1560-e  1570-e  1580-e  |
| Godine:
 | 1553 1554 1555 – **1556** – 1557 1558 1559
 |

1556.. po kalendarima
| Gregorijanski
 | 1556.. (MDLVI) |
| Ab urbe condita
 | 2309.
 |
| Islamski
 | 963–964.
 |
| Iranski
 | 934–935.
 |
| Hebrejski
 | 5316–5317.
 |
| Bizantski
 | 7064–7065.
 |
| Koptski
 | 1272–1273.
 |
| Hindu kalendari
 |
| • *Vikram Samvat* | 1611–1612.
 |
| • *Shaka Samvat* | 1478–1479.
 |
| • *Kali Yuga* | 4657–4658.
 |
| Kineski
 |
| • Kontinualno
 | 4192–4193.
 |
| • 60 godina
 | Yang Vatra Zmaj (od kineske Ng.) |
| Holocenski kalendar
 | 11556.
 |
| p • r • u |
| Podrobnije: Kalendarska era |

**1556.** bila je prijestupna godina koja počinje u srijedu po Julijanskom kalendaru.

## Događaji

* 14. I. - Petar Hektorović dovršio "Ribanje i ribarsko prigovaranje" (objavljeno 1568).
* 16. I. - Karlo I prepušta španski presto sinu Filipu II..
* 23. I. - Shaanxi potres, najsmrtonosniji potres u ljudskoj povijesti, pogodio je provinciju Shaanxi, u središtu Kine. Prema procjenama, poginulo je 830.000 ljudi a velik broj domova i građevina je uništeno.
* 2. II. - Erdeljski sabor u Tordi: zaključeno da se Izabela Jagelonska i Ivan Sigismund Zapolja vrate.
* 5. II. - Talijanski rat 1551.–1559.: primirje iz Vaucellesa između Francuske i Španjolske (prekinuto u novembru).
* 14. II. - Akbar Veliki sa 13 godina postaje vladar Mogulskog Carstva, te ostaje sve do smrti 1605.; namjesnik do 1560. je general Bajram Kan.
* ca. 8. 3. - U Erdelju i formalno otkazan posluh Ferdinandu, Petar Petrović postavljen za namjesnika (Nikola Crepović severinski ban).
* 21. 3. - Prvi protestantski nadbiskup Canterburyja Thomas Cranmer je pogubljen pod optužbom hereze i veleizdaje prema katoličkoj kraljici Mary I - u anglikanskoj crkvi je svetac. Sutradan je za novog nadbiskupa, posljednjeg katoličkog, postavljen Reginald Pole (do 1558).
* svibanj - Bosanski Turci upadaju u Hrvatsku: imanje opata Topuskoga, Franje Frankapana Slunjskog oko Kupe i u Slavoniji oko Ivanića i Vrbovca.
* 11. VI. - 31. VII. - Prva opsada Sigeta (budimski beglerbeg Ali-paša, a gradski kapetan je Marko Stančić Horvat).
* 14. VI. - Lorenzo Priuli je novi mletački dužd (do 1559).
* 17. VII. - Bosanski Turci osvojili **Kostajnicu**, "vrata Hrvatske", prepušten i Novigrad na Uni (Malkoč-beg ulazi sledeće godine?).
* 19. VII. - Kraljevska vojska napada Bobovišće čime skreću pažnju Ali-paši od Sigeta.
* 22. - 23. VII. - Bojevi bana Nikole Zrinskog kod Rinje.
* 31. VII. - Ali-paša napustio opsadu Sigeta.
* avgust? - Ustoličen Joasaf II, vaseljenski patrijarh (do 1565).
* 24. VIII. - Turci upali i opljačkali Turopolje.
* 28. VIII. - Nikola Zrinski i Petar Erdedi sklapaju zaruke svoje djece (ubrzo opozvano).
* rujan-listopad - Kontranapad nadvojvode Ferdinanda na Turke u Mađarskoj, učestvuju i hrvatski velikaši - osvojena Korotna, Turci sami zapalili Bobovac/Bobovišće, Siget povezan sa zapadnom Ugarskom.
* 4. IX. - Ivan Ungnad napušta položaj vrhovnog kapetana hrvatske i slavonske krajine, nasljediće ga Ivan Lenković.
* 6. IX. - Pro-Zapoljini Erdeljci uz pomoć Turaka pobedili kod Krasnohorke, zatim zauzimaju Tokaj i Hust i sve s druge strane gornje Tise.
* 12. IX. - Karlo V. se povlači sa svih dužnosti i odlazi u samostan Yuste, brat Ferdinand postaje de fakto car, formalizovano 1558.
* 22. X. - Izabela Jagelonska svečano ušla u Koložvar/Kluž - Erdelj je ponovo osmanska vazalna kneževina, Ivan S. Zapolja vlada 1559-1570.
* 5. XI. - Druga bitka kod Panipata: poražen i ubijen hinduistički vladar Hemu, osigurana vlast Mogula.
* 25. XII. - Nikola Zrinski razriješen po sopstvenoj želji banske stolice, nasljediće ga Petar Erdedi.

### Tokom/tijekom godine

* Mletački senat proglasio državnim dobrom sva napuštena zemljišta, kojima su vlasnici umrli ili nije obrađivana pet godina (cilj je naseljavanje).
* Izdata knjiga *De re metallica* o rudarstvu i metalurgiji, prošle godine umrlog Georgiusa Agricole.
* U Beču osnovano Dvorsko ratno vijeće (*Hofkriegsrat*).
* Buje desetkuje kuga.
* Flandrija pripala španskom kralju.
* Započete Irske plantaže kojima se Ircima oduzima zemlja i daje Englezima, pod vladavinom Marije Tudor.
* Ivan III. od Švedske postaje vladar Finske.
* Ivan IV., ruski car, osvaja Astrahan, čime otvara Volgu za ruski promet i razmjenu.
* Lažni Martin Guerre se pojavljuje u francuskom selu Artigat (priča inspiriše kasniju umetnost).
* Jezuiti uvode štamparsku mašinu u Indiju.
* Portugalci osnovali Lifau na Timoru radi osiguranja trgovine sandalovinom.

## Rođenja

* februar - Henry Briggs, engleski matematičar († 1630)
* 9. IV. - Andreas von Auersperg, kranjski plemić († 1593)
* Ahmad Baba al Massufi, sudanski pisac i politički vođa

## Smrti

* 26. I. - Humayun, mogulski vladar (\* 1508)
* 21. III. - Thomas Cranmer, zapaljen zbog optužbi za herezu (\* 1489)
* 18. IV. - Luigi Alamanni, talijanski pjesnik (\* 1495)
* 2. VI. - Francesco Venier, mletački dužd (\* 1489)
* 10. VI. - Martin Agricola, njemački skladatelj (\* 1486)
* jul - Dionisije II, vaseljenski patrijarh
* 31. VII. - Ignacije Loyola, utemeljitelj Družbe Isusove (\* 1491)
* 21. X. - Pietro Aretino, talijanski autor (\* 1492)
* 10. XI. - Richard Chancellor, engleski istražicač Arktika, utopio se u moru (\* ca. 1521)
* *Nepoznato* - Fuzûlî, turski pjesnik
	+ Maksim Grk, pravoslavni svetac (\* ca. 1475)
* pribl. - Petar Kopić, kartograf (\* ca. 1470)

## Reference

* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)
* *Historija naroda Jugoslavije II*, str. , Školska knjiga Zagreb, 1959

## Vanjske veze

|  |  |
| --- | --- |
|  | U Wikimedijinoj ostavi ima još materijala o temi: **1556.** |